CELEX: 42020X0242
Language: lt
Date: 1582243200000
Title: JT taisyklė Nr. 142 „Vienodos motorinių transporto priemonių patvirtinimo, atsižvelgiant į jų padangų montavimą, nuostatos“ [2020/242]

21.2.2020   
            
            
               LT
            
            
               Europos Sąjungos oficialusis leidinys
            
            
               L 48/60
            
         
      Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti http://www.unece.org/trans/main/wp29/wp29wgs/wp29gen/wp29fdocstts.html
      JT taisyklė Nr. 142 „Vienodos motorinių transporto priemonių patvirtinimo, atsižvelgiant į jų padangų montavimą, nuostatos“ [2020/242]
      Įtrauktas visas galiojantis tekstas, įskaitant:
      taisyklės pradinės versijos 1 papildymą. Įsigaliojimo data – 2018 m. spalio 16 d.
      Šis dokumentas yra skirtas tik informacijai. Autentiški ir teisiškai privalomi tekstai:
      
                  —
               
               
                  ECE/TRANS/WP.29/2016/64 ir
               
            
                  —
               
               
                  ECE/TRANS/WP.29/2018/14.
               
            TURINYS
      TAISYKLĖ
      1.   Taikymo sritis
      2.   Terminų apibrėžtys
      3.   Patvirtinimo paraiška
      4.   Patvirtinimas
      5.   Specifikacijos
      6.   Transporto priemonės tipo pakeitimas ir patvirtinto tipo išplėtimas
      7.   Gamybos atitiktis
      8.   Sankcijos už gamybos neatitiktį
      9.   Visiškas gamybos nutraukimas
      10.   Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai
      PRIEDAI:
      1.   Informacinis dokumentas
      2.   Pranešimas
      3.   Patvirtinimo ženklų išdėstymas
      1.   TAIKYMO SRITIS
      Ši taisyklė taikoma M1 (1) kategorijos transporto priemonėms, atsižvelgiant į jų padangų montavimą.
      Ji netaikoma transporto priemonėms, kurių naudojimo sąlygos yra nesuderinamos su C1 ar C2 klasės padangų charakteristikomis, ir transporto priemonėms, atsižvelgiant į jose montuojamą:
      
                  a)
               
               
                  laikino naudojimo atsarginį rinkinį ir (arba)
               
            
                  b)
               
               
                  nebliūkštančias padangas, ir (arba) važiavimo nebliūkštančiosiomis padangomis sistemą važiavimo nebliūkštančiąja padanga režimu, ir (arba)
               
            
                  c)
               
               
                  padangų oro slėgio stebėjimo sistemą.
               
            2.   TERMINŲ APIBRĖŽTYS
      Šioje taisyklėje:
      2.1.   transporto priemonės tipas atsižvelgiant į jos padangų montavimą – transporto priemonės, kurių nesiskiria šios pagrindinės savybės: padangų tipai, mažiausio ir didžiausio padangų dydžio žymenys, rato matmenys ir iškyšos, montavimo požiūriu tinkamo dydžio leidžiamas greitis bei apkrova ir ratų apsaugų charakteristikos;
      2.2.   padangos klasifikuojamos taip:
      
                  a)
               
               
                  C1 klasės padangos – padangos, kurios visų pirma skirtos M1, N1, O1 ir O2 kategorijų transporto priemonėms;
               
            
                  b)
               
               
                  C2 klasės padangos – padangos, kurios visų pirma skirtos M2, M3, N, O3 ir O4 kategorijų transporto priemonėms, kai viengubų padangų apkrovos indeksas yra ≤ 121, o greičio kategorijos simbolis yra ≥ N;
               
            2.2.1.   padangos tipas – padangų grupė, kurių nesiskiria šios pagrindinės charakteristikos:
      
                  a)
               
               
                  padangų klasė: C1 arba C2, kaip aprašyta 2.2 punkte, arba
               
            
                  b)
               
               
                  C1 klasės padangų atveju – pneumatinės padangos tipo charakteristikos, kaip apibrėžta Taisyklės Nr. 30 2.1 punkte;
               
            
                  c)
               
               
                  C2 klasės padangų atveju – pneumatinės padangos tipo charakteristikos, kaip apibrėžta Taisyklės Nr. 54 2.1 punkte;
               
            2.3.   padangos dydžio žymuo – žymuo, kaip apibrėžta Taisyklės Nr. 30 2 dalyje, jei tai C1 klasės padangos, ir Taisyklės Nr. 54 2 dalyje, jei tai C2 ir C3 klasių padangos;
      2.4.   rato iškyša – atstumas nuo stebulės briaunos šono iki ratlankio vidurio linijos;
      2.5.   pneumatinės padangos struktūra – padangos karkaso techninės charakteristikos;
      2.6.   įprasta padanga – padanga arba nebliūkštančioji padanga, skirta naudoti įprastam važiavimui keliais;
      2.7.   žieminė padanga – padanga, kurios protektoriaus raštas, protektoriaus junginys arba struktūra visų pirma skirti didesniam nei įprastos padangos veiksmingumui žiemos sąlygomis užtikrinti, atsižvelgiant į jos gebą išjudinti transporto priemonę arba palaikyti judėjimą;
      2.8.   specialiosios paskirties padanga – padanga, skirta naudoti tiek kelyje, tiek ir bekelėje arba kitais specialiais tikslais. Šios padangos pirmiausia skirtos išjudinti transporto priemonę ir palaikyti jos judėjimą bekelės sąlygomis;
      2.9.   nebliūkštančioji padanga – padanga, apibrėžta Taisyklės Nr. 30 2 dalyje;
      2.10.   laikino naudojimo atsarginė padanga – padanga, kuri skiriasi nuo bet kuriai transporto priemonei važiuoti įprastomis važiavimo sąlygomis skirtos padangos ir kuri skirta tik laikinai naudoti ribotomis važiavimo sąlygomis;
      2.11.   ratas – komplektinis ratas, sudarytas iš ratlankio ir rato disko;
      2.12.   laikino naudojimo atsarginis ratas – nuo vieno iš įprastinių transporto priemonės tipo ratų besiskiriantis ratas, skirtas tik laikinai naudoti ribotomis važiavimo sąlygomis;
      2.13.   rinkinys – rato ir padangos sąranka;
      2.14.   standartinis rinkinys – rinkinys, kurį galima sumontuoti įprastoms naudojimo sąlygoms skirtoje transporto priemonėje;
      2.15.   atsarginis rinkinys – rinkinys, skirtas pakeisti standartinį rinkinį, jeigu pastarasis tampa netinkamas naudoti; atsarginiai rinkiniai gali būti tokie:
      2.16.   standartinis atsarginis rinkinys – rato ir padangos sąranka, kuri, atsižvelgiant į rato ir padangos dydžio žymenį, rato iškyšą ir padangos struktūrą, yra tapati sąrankai, sumontuotai toje pačioje ašies padėtyje įprastoms naudojimo sąlygoms skirtame tam tikrame transporto priemonės variante ar versijoje, įskaitant ratus, kurie pagaminti iš kitos medžiagos ir kuriems galima naudoti skirtingų konstrukcijų ratų tvirtinimo veržles ar varžtus, tačiau kurie kitais požiūriais yra tapatūs įprastoms naudojimo sąlygoms skirtam ratui;
      2.17.   laikino naudojimo atsarginis rinkinys – bet kokio rato ir padangos sąranka, kuri neatitinka standartinio atsarginio rinkinio apibrėžties, tačiau atitinka vieną iš laikino naudojimo atsarginių rinkinių tipo aprašymų, pateiktų Taisyklės Nr. 64 2.10 punkte;
      2.18.   greičio kategorijos simbolis – simbolis, nustatytas Taisyklės Nr. 30 2 dalyje, jei tai C1 klasės padangos, ir Taisyklės Nr. 54 2 dalyje, jei tai C2 klasės padangos;
      2.19.   apkrovos indeksas – skaičius, žymintis didžiausiąją padangos apkrovos normą, atsižvelgiant į apibrėžtį, pateiktą JT taisyklės Nr. 30 2 dalyje, jei tai C1 klasės padangos, ir JT taisyklės Nr. 54 2 dalyje, jei tai C2 klasės padangos;
      2.20.   didžiausioji apkrovos norma – didžiausia masė, kurią gali išlaikyti padanga, naudojama pagal padangos gamintojo nustatytus naudojimo reikalavimus.
      3.   PATVIRTINIMO PARAIŠKA
      3.1.   Paraišką dėl transporto priemonės tipo patvirtinimo, atsižvelgiant į jos padangų montavimą, pateikia transporto priemonės gamintojas arba įgaliotasis jo atstovas.
      3.2.   Kartu su ja pateikiami trys toliau nurodomų dokumentų egzemplioriai ir šie duomenys:
      3.2.1.   transporto priemonės tipo aprašas, atsižvelgiant į 5 dalyje nurodytus elementus;
      3.3.   patvirtinimo bandymus atliekančiai techninei tarnybai pateikiama tvirtintiną transporto priemonės tipą atitinkanti transporto priemonė arba tvirtintiną transporto priemonės tipą atitinkanti modeliavimo priemonė.
      4.   PATVIRTINIMAS
      4.1.   Jeigu pagal šią taisyklę patvirtinti pateiktas transporto priemonės tipas atitinka 5 dalies reikalavimus, suteikiamas to transporto priemonės tipo patvirtinimas.
      4.2.   Kiekvienam patvirtintam transporto priemonės tipui suteikiamas patvirtinimo numeris; pirmieji du skaitmenys (00 atitinka taisyklės pradinę redakciją) nurodo pakeitimų, į kuriuos įtraukti patvirtinant tipą padaryti naujausi ir svarbiausi taisyklės techniniai pakeitimai, seriją. Ta pati susitariančioji šalis negali suteikti to paties numerio kitam transporto priemonės tipui, atsižvelgiant į jos padangų montavimą.
      4.3.   Pranešimas apie tipo patvirtinimą, tipo nepatvirtinimą arba patvirtinimo panaikinimą pagal šią taisyklę perduodamas šią taisyklę taikančioms Susitarimo šalims naudojant šios taisyklės 1 priede pateikto pavyzdžio formą kartu su pareiškėjo pateiktomis nuotraukomis ir (arba) atitinkamo mastelio brėžiniais, neviršijančiais A4 formato (210 × 297 mm) arba sulankstytais pagal šį formatą.
      4.4.   Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kuris atitinka 3 priede aprašytą pavyzdį ir kurį sudaro:
      4.4.1.   apskritimas, kuriame įrašyta raidė E ir tipą patvirtinusios šalies skiriamasis numeris; (2)
      
      4.4.2.   į dešinę nuo 4.4.1 punkte nurodyto apskritimo – šios taisyklės numeris, toliau raidė R, brūkšnelis ir patvirtinimo numeris.
      4.5.   Jeigu transporto priemonė šalyje, patvirtinusioje tipą pagal šią taisyklę, atitinka transporto priemonių tipą, patvirtintą pagal vieną ar kelias kitas prie Susitarimo pridėtas taisykles, 4.4.1 punkte nurodyto ženklo kartoti nereikia; tokiu atveju taisyklės ir patvirtinimo numeriai bei papildomi ženklai pateikiami vertikaliais stulpeliais 4.4.1 punkte nurodyto ženklo dešinėje.
      4.6.   Patvirtinimo ženklas turi būti aiškiai įskaitomas ir nenutrinamas.
      4.7.   Patvirtinimo ženklas pateikiamas greta arba ant transporto priemonės duomenų plokštelės.
      4.8.   Šios taisyklės 3 priede pateikiami patvirtinimo ženklų išdėstymo pavyzdžiai.
      5.   SPECIFIKACIJOS
      5.1.   Bendrieji reikalavimai
      5.1.1.   Laikantis 5.2.4.2 punkto nuostatų, kiekviena transporto priemonėje sumontuota padanga, įskaitant, kai taikytina, bet kokią atsarginę padangą, turi atitikti šios taisyklės reikalavimus.
      5.1.2.   Kiekviena transporto priemonėje sumontuota padanga, įskaitant, kai taikytina, bet kokią atsarginę padangą, turi atitikti atitinkamus techninius reikalavimus ir taisyklių Nr. 30, 54 ir 117 pereinamojo laikotarpio nuostatas.
      5.2.   Eksploataciniai reikalavimai
      5.2.1.   Padangų montavimas
      5.2.1.1.   Visų įprastai montuojamų transporto priemonės padangų, išskyrus bet kokį laikino naudojimo atsarginį rinkinį, struktūra turi būti vienoda.
      5.2.1.2.   Visos paprastai ant vienos ašies montuojamos padangos turi būti to paties tipo.
      5.2.1.3.   Erdvė, kurioje sukasi ratas, turi būti tokia, kad naudojamos didžiausio leidžiamo dydžio ir ratlankio pločio padangos galėtų nevaržomai judėti, nepažeidžiant transporto priemonės gamintojo deklaruotų mažiausių ir didžiausių pakabos ir vairo mechanizmo apribojimų ir atsižvelgiant į mažiausias ir didžiausias ratų iškyšas. Kai atliekamas šis tikrinimas, turi būti sumontuotos didžiausios ir plačiausios padangos, atsižvelgiant į taikomas leidžiamąsias matmenų nuokrypas (t. y. didžiausią gaubtinę), susijusias su padangų dydžio žymeniu, kaip nurodyta atitinkamoje JT taisyklėje.
      5.2.1.4.   Techninė tarnyba ir (arba) tipo patvirtinimo institucijos gali sutikti, kad būtų taikoma alternatyvi bandymo atlikimo tvarka (pvz., virtualus bandymas), siekiant patikrinti, ar paisoma 5.2.1.3 punkto reikalavimų.
      5.2.2.   Apkrova
      5.2.2.1.   Laikantis šios taisyklės 5.2.4 punkto nuostatų, ant transporto priemonės rato sumontuotos kiekvienos padangos, įskaitant standartinį atsarginį rinkinį (jeigu jis yra), didžiausioji apkrovos norma, kaip nustatyta šios taisyklės 5.2.2.2 punkte, turi būti tokia:
      5.2.2.1.1.   jeigu transporto priemonėje sumontuojamos viengubos to paties tipo padangos – labiausiai apkrautos ašies atveju bent jau lygi pusei didžiausiosios techniškai leidžiamos ašiai tenkančios masės, kurią nurodė transporto priemonės gamintojas;
      5.2.2.1.2.   jeigu transporto priemonėje sumontuojamos daugiau nei vieno tipo viengubos padangos – bent jau lygi pusei didžiausiosios techniškai leidžiamos ašiai tenkančios masės, kurią nurodė transporto priemonės gamintojas atitinkamos ašies atveju;
      5.2.2.1.3.   jeigu transporto priemonėje sumontuojamos dvigubos (sudvejintos) C1 klasės padangos – bent jau lygi iš 0,27 padaugintai didžiausiajai techniškai leidžiamai ašiai tenkančiai masei, kurią nurodė transporto priemonės gamintojas atitinkamos ašies atveju;
      5.2.2.1.4.   jeigu ant ašių sumontuojamos dvigubos (sudvejintos) C2 klasės padangos – atsižvelgiant į dviguboms padangoms taikomą apkrovos indeksą, bent jau lygi iš 0,25 padaugintai didžiausiajai techniškai leidžiamai ašiai tenkančiai masei, kurią nurodė transporto priemonės gamintojas atitinkamos ašies atveju.
      5.2.2.2.   Didžiausioji padangos apkrovos norma nustatoma taip:
      5.2.2.2.1.   C1 klasės padangų atveju atsižvelgiama į JT taisyklės Nr. 30 2 dalyje nurodytą „didžiausiąją apkrovos normą“;
      5.2.2.2.2.   C2 klasės padangų atveju atsižvelgiama į JT taisyklės Nr. 54 2 dalyje pateiktą lentelę „Apkrovos kitimas priklausomai nuo greičio“, kurioje kaip apkrovos indeksų ir vardinio greičio kategorijos simbolių funkcija nurodomi apkrovos pokyčiai, kuriuos pneumatinė padanga gali atlaikyti, atsižvelgiant į didžiausią projektinį transporto priemonės greitį.
      5.2.2.3.   Gamintojas transporto priemonės naudotojo vadove arba kitomis ryšių priemonėmis transporto priemonėje pateikia reikiamą informaciją apie pakaitinių padangų apkrovą.
      5.2.3.   Leidžiamasis greitis
      5.2.3.1.   Kiekviena transporto priemonėje įprastai montuojama padanga turi būti paženklinta greičio kategorijos simboliu.
      5.2.3.1.1.   C1 klasės padangų atveju greičio kategorijos simbolis atitinka didžiausią projektinį transporto priemonės greitį, o V, W ir Y greičio kategorijas atitinkančių padangų atveju atsižvelgiama į didžiausiąją apkrovos normą, kaip aprašyta Taisyklėje Nr. 30.
      5.2.3.1.2.   C2 klasės padangų atveju greičio kategorijos simbolis atitinka didžiausią projektinį transporto priemonės greitį ir taikomą apkrovos ir greičio derinį, nurodytą JT taisyklės Nr. 54 2 dalyje pateiktoje lentelėje „Apkrovos kitimas priklausomai nuo greičio“.
      5.2.3.2.   5.2.3.1.1 ir 5.2.3.1.2 punktuose nustatyti reikalavimai netaikomi šiais atvejais:
      5.2.3.2.1.   jeigu tai yra laikino naudojimo atsarginiai rinkiniai, kuriems taikomas šios taisyklės 5.2.5 punktas;
      5.2.3.2.2.   jeigu transporto priemonėse paprastai sumontuojamos įprastos padangos, o retkarčiais – žieminės padangos, tokiu atveju žieminės padangos greičio kategorijos simbolis turi atitikti greitį, didesnį už didžiausią projektinį transporto priemonės greitį arba ne mažesnį kaip 160 km/h (arba ir vieną, ir kitą). Tačiau jeigu didžiausias projektinis transporto priemonės greitis yra didesnis už greitį, atitinkantį mažiausio sumontuotų žieminių padangų greičio kategorijos simbolį, transporto priemonėje aiškiai vairuotojui matomoje vietoje pritvirtinamas nuolatinis įspėjimas, nurodantis sumontuotų žieminių padangų didžiausio leidžiamojo greičio mažiausią vertę;
      5.2.3.2.3.   jeigu transporto priemonėse sumontuojamos specialios paskirties padangos. Tačiau jeigu didžiausias projektinis transporto priemonės greitis yra didesnis už greitį, atitinkantį mažiausio sumontuotų specialios paskirties padangų greičio kategorijos simbolį, transporto priemonėje aiškiai vairuotojui matomoje vietoje pritvirtinamas nuolatinis įspėjimas, nurodantis sumontuotų specialios paskirties padangų didžiausio leidžiamojo greičio mažiausią vertę;
      5.2.3.2.4.   jeigu transporto priemonėse įrengiama sistema, atliekanti greičio ribojimo funkciją, padangų greičio simbolis turi atitikti greičio ribojimo prietaisu nustatytą greitį. Tačiau jeigu transporto priemonės gamintojas numatė didžiausią projektinį transporto priemonės greitį, kuris yra didesnis už greitį, atitinkantį mažiausio sumontuotų padangų greičio kategorijos simbolį, transporto priemonėje aiškiai vairuotojui matomoje vietoje pritvirtinamas nuolatinis įspėjimas, nurodantis didžiausią leidžiamąjį padangų greitį.
      5.2.3.3.   Gamintojas transporto priemonės naudotojo vadove arba kitomis ryšių priemonėmis transporto priemonėje pateikia reikiamą informaciją apie pakaitinių padangų leidžiamąjį greitį.
      5.2.4.   Specialūs atvejai
      5.2.4.1.   Jeigu tai yra transporto priemonės, kurios yra skirtos vilkti priekabą, didžiausios galinių padangų, jeigu tai yra C1 klasės padangos, apkrovos normos gali būti viršytos dėl papildomos apkrovos, kuria veikiamas priekabos sukabintuvas, tačiau ne daugiau kaip 15 % Tokiu atveju transporto priemonės naudotojo vadove arba 5.2.3.3 punkte nurodytomis kitomis ryšių priemonėmis pateikiama aiški informacija ir instrukcijos dėl didžiausio leidžiamo transporto priemonės greičio velkant priekabą (visais atvejais ne didesnio kaip 100 km/h) ir galinių padangų oro slėgio, bent jau 20 kPa (0,2 baro) didesnio už padangų oro slėgio vertę (-es), rekomenduojamą (-as) įprasto naudojimo sąlygomis (t. y. be prikabintos priekabos).
      5.2.4.2.   Išimtiniais atvejais, kai numatytosios transporto priemonių naudojimo sąlygos neatitinka C1 arba C2 klasės padangų charakteristikų ir dėl to reikia sumontuoti kitomis charakteristikomis pasižyminčias padangas, šios taisyklės 5.1.1 punkto reikalavimai netaikomi, jeigu paisoma visų šių sąlygų:
      5.2.4.2.1.   padangos atitinka Taisyklės Nr. 75 arba Taisyklės Nr. 106 techninius reikalavimus bei pereinamojo laikotarpio nuostatas ir
      5.2.4.2.2.   tipo patvirtinimo institucija ir techninė tarnyba sutinka, kad sumontuotos padangos yra tinkamos, atsižvelgiant į transporto priemonės naudojimo sąlygas. Išimties pobūdis ir sutikimo motyvai pateikiami bandymų ataskaitoje ir 2 priede pateiktoje pranešimo formoje.
      5.2.5.   Atsarginiai ratai ir padangos
      5.2.5.1.   Jeigu transporto priemonėje yra standartinis atsarginis rinkinys, jis turi būti tokio pat dydžio kaip ir transporto priemonėje faktiškai sumontuotos padangos.
      5.2.5.2.   Kiekviena transporto priemonė, kurioje yra laikino naudojimo atsarginis rinkinys arba nebliūkštančiosios padangos, turi atitikti Taisyklės Nr. 64 technines ir pereinamojo laikotarpio nuostatas, susijusias su reikalavimais dėl laikino naudojimo atsarginių rinkinių ir nebliūkštančiųjų padangų montavimo transporto priemonėse.
      Jeigu, norint transporto priemonėje sumontuoti laikino naudojimo atsarginį rinkinį, turi būti imtasi specialių atsargumo priemonių (pvz., laikino naudojimo atsarginis rinkinys turi būti sumontuotas tik ant priekinės ašies, tad priekinis standartinis rinkinys pirmiausia privalo būti sumontuotas ant galinės ašies, kad būtų pašalintas galinio standartinio rinkinio gedimas), tai aiškiai nurodoma transporto priemonės naudotojo vadove arba kitomis ryšių priemonėmis transporto priemonėje ir patikrinama, ar paisoma atitinkamų šios taisyklės 5.2.1.3 punkto nuostatų.
      6.   TRANSPORTO PRIEMONĖS TIPO PAKEITIMAS IR PATVIRTINTO TIPO IŠPLĖTIMAS
      6.1.   Apie kiekvieną transporto priemonės tipo pakeitimą pranešama transporto priemonės tipą patvirtinusiai tipo patvirtinimo institucijai. Tuomet tipo patvirtinimo institucija gali:
      
                  a)
               
               
                  nuspręsti, pasikonsultavusi su gamintoju, kad turi būti suteiktas naujas tipo patvirtinimas, arba
               
            
                  b)
               
               
                  taikyti 6.1.1 punkte (Peržiūra) nustatytą procedūrą ir, jei taikoma, 6.1.2 punkte (Tipo išplėtimas) nustatytą procedūrą.
               
            6.1.1.   Peržiūra
      Kai pasikeičia 1 priedo informaciniuose dokumentuose įrašyti duomenys ir tipo patvirtinimo institucija mano, kad padaryti pakeitimai greičiausiai neturės pastebimo neigiamo poveikio ir kad bet kokiu atveju transporto priemonė vis tiek atitinka reikalavimus, pakeitimai įvardijami kaip peržiūra.
      Tokiu atveju tipo patvirtinimo institucija prireikus išduoda pakeistus 1 priede nurodytų informacinių dokumentų puslapius, kiekvieną pakeistą puslapį pažymėdama taip, kad būtų aiškiai matyti pakeitimo pobūdis ir pakartotinio išdavimo data. Šis reikalavimas laikomas įvykdytu, jei tai yra 1 priede nurodytų informacinių dokumentų atnaujinta konsoliduota versija kartu su išsamiu pakeitimų aprašymu.
      6.1.2.   Tipo išplėtimas
      Pakeitimas įvardijamas kaip tipo išplėtimas, jei be 1 priedo informaciniuose dokumentuose įrašytų duomenų pakeitimo:
      
                  a)
               
               
                  reikalaujama atlikti papildomus patikrinimus ar bandymus arba
               
            
                  b)
               
               
                  keitėsi bet kokia informacija pranešime (išskyrus jo priedus), arba
               
            
                  c)
               
               
                  po patvirtinimo įsigaliojimo prašoma suteikti patvirtinimą pagal tam tikrą vėlesnę pakeitimų seriją.
               
            6.2.   Apie tipo patvirtinimą arba nepatvirtinimą, nurodant pakeitimus, šią taisyklę taikančioms Susitarimo šalims pranešama 4.3 punkte aprašyta tvarka. Be to, iš dalies atitinkamai pakeičiama 1 priede nurodytų informacinių dokumentų ir bandymų ataskaitų rodyklė, pridedama prie pranešimo, kad būtų matoma naujausios peržiūros arba tipo išplėtimo data.
      6.3.   Patvirtintą tipą išplečianti tipo patvirtinimo institucija kiekvienai parengtai pranešimo apie tokį išplėtimą formai suteikia serijos numerį.
      7.   GAMYBOS ATITIKTIS
      7.1.   Gamybos atitikties procedūros turi atitikti Susitarimo (E/ECE/324-E/ECE/TRANS/505/Rev.2) 2 straipsnyje ir 2 priedėlyje apibrėžtas bendrąsias nuostatas ir šiuos reikalavimus:
      7.2.   pagal šią taisyklę patvirtinta transporto priemonė pagaminama taip, kad atitiktų tipą, patvirtintą pagal 5 dalyje nustatytus reikalavimus;
      7.3.   tipą patvirtinusi tipo patvirtinimo institucija gali bet kuriuo metu patikrinti kiekvienoje gamybos įmonėje taikomus atitikties kontrolės metodus. Paprastai ši atitiktis tikrinama kartą per dvejus metus.
      8.   SANKCIJOS UŽ GAMYBOS NEATITIKTĮ
      8.1.   Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma 7 dalyje nustatytų reikalavimų.
      8.2.   Jeigu susitariančioji šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 1 priede pateikto pavyzdžio pranešimo formą.
      9.   VISIŠKAS GAMYBOS NUTRAUKIMAS
      Visiškai nutraukęs pagal šią taisyklę patvirtinto tipo transporto priemonių gamybą, patvirtinimo sertifikato turėtojas apie tai informuoja tipą patvirtinusią instituciją, kuri savo ruožtu apie tai kitoms šią taisyklę taikančioms Susitarimo šalims nedelsdama praneša naudodama šios taisyklės 1 priede pateikto pavyzdžio pranešimo formą.
      10.   UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR TIPO PATVIRTINIMO INSTITUCIJŲ PAVADINIMAI BEI ADRESAI
      Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų techninių tarnybų ir tipo patvirtinimo institucijų, kurios tvirtina tipą ir kurioms turi būti siunčiami pranešimai apie patvirtintą tipą, patvirtinto tipo išplėtimą, tipo nepatvirtinimą ar patvirtinimo panaikinimą, pavadinimus ir adresus.
      
         (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, para. 2 - www.unece.org/trans/main/wp29/wp29wgs/wp29gen/wp29resolutions.html.
      
         (2)  Kaip apibrėžta Suvestinės rezoliucijos dėl transporto priemonių konstrukcijos (R.E.3) 3 priede (dokumentas ECE/TRANS/WP.29/78/Rev.6) www.unece.org/trans/main/wp29/wp29wgs/wp29gen/wp29resolutions.html.
   
   
      
         1 PRIEDAS
         (Didžiausias formatas: A4 (210 mm × 297 mm))
         Informacinis dokumentas
         pagal taisyklę dėl padangų montavimo
         1.   BENDRA INFORMACIJA
         1.1.   Markė (gamintojo prekybinis pavadinimas): …
         1.2.   Tipas: …
         1.2.1.   Komercinis (-iai) pavadinimas (-ai) (jeigu taikoma): …
         1.3.   Tipo identifikavimo priemonė (jeigu transporto priemonė ja paženklinta) (1) …
         1.3.1.   Minėto žymens vieta: …
         1.4.   Transporto priemonės kategorija (2) …
         1.5.   Gamintojo pavadinimas ir adresas: …
         1.6.   Surinkimo gamyklos (-ų) pavadinimas (-ai) ir adresas (-ai): …
         1.7.   Gamintojo atstovo, jei toks yra, pavadinimas ir adresas: …
         2.   PAGRINDINĖS TRANSPORTO PRIEMONĖS KONSTRUKCIJOS CHARAKTERISTIKOS
         2.1.   Tipinės transporto priemonės nuotraukos ir (arba) brėžiniai: …
         2.2.   Ašių ir ratų skaičius: …
         2.2.1.   Ašių su dvigubomis (sudvejintomis) padangomis skaičius ir išdėstymas: …
         2.2.2.   Vairuojamųjų ašių skaičius ir vieta: …
         2.2.3.   Varančiosios ašys (skaičius, vieta, jų tarpusavio sujungimas): …
         3.   MASĖ IR MATMENYS (3), (4)
         
         3.1.   Ašies tarpvėžė (-s) ir pločio vertė (-ės)
         3.1.1.   Kiekvienos vairuojamosios ašies tarpvėžė (5): …
         3.1.2.   Visų kitų ašių tarpvėžė  (5): …
         3.1.3.   Plačiausios galinės ašies plotis: …
         3.1.4.   Priekinės ašies plotis (matuojant ties toliausia padangų dalimi ir nepaisant padangų išsipūtimo prie žemės paviršiaus): …
         3.2.   Didžiausioji techniškai leidžiama pakrautos transporto priemonės masė, nurodyta gamintojo (6), (7): …
         3.3.   Didžiausioji techniškai leidžiama kiekvienai ašiai tenkanti masė: …
         3.4.   Transporto priemonė tinka/netinka (8) kroviniams vilkti
         3.5.   Didžiausias transporto priemonės konstrukcinis greitis (km/h): (9): …
         4.   PAKABA
         4.1.   Padangos ir ratai
         4.1.1.   Padangų/ratų derinys (-iai) (10)
         
         
                     a)
                  
                  
                     padangų atveju nurodoma:
                     
                                 —
                              
                              
                                 dydžio žymuo (-enys) …
                              
                           
                                 —
                              
                              
                                 apkrovos indeksas  (7) …
                              
                           
                                 —
                              
                              
                                 greičio kategorijos simbolis  (7) …
                              
                           
               
                     b)
                  
                  
                     ratų atveju nurodomas ratlankio (-ių) dydis (-žiai) ir rato iškyša (-os). …
                  
               4.1.2.   Ašys
         4.1.2.1.   1-oji ašis:
         4.1.2.2.   2-oji ašis:
         ir t. t.
         4.1.3.   Transporto priemonės gamintojo rekomenduojamas padangų oro slėgis (kPa): …
         4.1.4.   Sukibimo su sniegu įtaiso (-ų) ir transporto priemonės tipui tinkamo gamintojo rekomenduoto padangų/ratų derinio (-ių) ant priekinės (-ių) ir (arba) galinės (-ių) ašies (-ių) aprašas: …
         4.1.5.   Glaustas laikino naudojimo atsarginio rinkinio (jeigu jis yra) aprašas: …
         4.1.6.   Glaustas padangų oro slėgio stebėjimo sistemos (TPMS) (jeigu ji yra) aprašas: …
         5.   KĖBULAS
         5.1.   Ratų apsaugai
         5.1.1.   Glaustas transporto priemonės aprašas, atsižvelgiant į jos ratų apsaugus: …
         6.   KITA
         6.1.   Greičio ribotuvai
         6.1.1.   Gamintojas (-ai): …
         6.1.2.   Tipas (-ai): …
         6.1.3.   Tipo patvirtinimo numeris (-iai), jeigu yra: …
         6.1.4.   Greitis arba greičio intervalai pagal greičio ribojimo prietaisu nustatytą greitį: …km/h
         
            (1)  Jeigu tipo identifikavimo priemonėse yra ženklų, nesusijusių su šiame informaciniame dokumente nurodytu transporto priemonės, sudedamosios dalies ar atskiro techninio agregato tipu, dokumentuose jie žymimi simboliu „?“ (pvz., ABC??123??).
         
            (2)  Kaip apibrėžta Suvestinės rezoliucijos dėl transporto priemonių konstrukcijos 2 skirsnyje (R.E.3) (dokumentas TRANS/WP.29/78/Rev.4).
         
            (3)  Kai viena versija yra su įprasta kabina, o kita – su miegamąja vieta, masė ir matmenys nurodomi abiem atvejais.
         
            (4)  Standartas ISO 612:1978 „Kelių transporto priemonės. Automobilių ir vilkikų su priekabomis matmenys. Terminai ir apibrėžtys“.
         
            (5)  ISO standartas 612–1978, terminas Nr. 6.5.
         
            (6)  Jeigu tai yra priekabos ar puspriekabės arba jeigu tai yra transporto priemonės, sukabintos su priekaba arba puspriekabe, kurios sukabintuvą ar balninį sukabintuvą veikia didele vertikalia apkrova, ta apkrova, padalinta iš standartinio gravitacijos pagreičio, įtraukiama į didžiausiąją techniškai leidžiamą masę.
         
            (7)  Įrašyti kiekvieno varianto didžiausią ir mažiausią vertes.
         
            (8)  Išbraukti, kas netaikoma.
         
            (9)  Jeigu motorinių transporto priemonių gamintojas leidžia pakeisti tam tikras valdymo funkcijas (pvz., naudojant programinę įrangą, aparatinę įrangą, vykdant atranką, atliekant patobulinimus, aktyvavimą, deaktyvavimą) prieš pradedant eksploatuoti transporto priemonę arba po to ir transporto priemonės didžiausias greitis padidėja, deklaruojamas didžiausias greitis, kurį įmanoma pasiekti reguliuojant šias valdymo funkcijas. Priekabų atveju deklaruojamas gamintojo leidžiamas didžiausias greitis.
         
            (10)  Jeigu tai yra raidėmis ZR prieš ratlankio skersmens kodą paženklintos padangos, skirtos montuoti transporto priemonėse, kurių didžiausias projektinis greitis viršija 300 km/h, pateikiami lygiaverčiai duomenys.
      
   
   
      
         2 PRIEDAS
         PRANEŠIMAS
         (Didžiausias formatas: A4 (210 × 297 mm))
         
                     
                        
                      (1)
                  
                  
                     pateikė:
                  
                  
                     (Institucijos pavadinimas)……
                  
               
            
         
                     dėl transporto priemonės tipo (2):
                  
                  
                     patvirtinimo
                  
               
                      
                  
                  
                     patvirtinto tipo išplėtimo
                  
               
                      
                  
                  
                     nepatvirtinimo
                  
               
                      
                  
                  
                     patvirtinimo panaikinimo
                  
               
                      
                  
                  
                     visiško gamybos nutraukimo
                  
               atsižvelgiant į jos padangų montavimą
         
                     Patvirtinimo Nr.…
                  
                  
                     Išplėtimo Nr.…
                  
               I SKIRSNIS
         1.   Markė (gamintojo prekybinis pavadinimas):…
         2.   Tipas:…
         2.1.   Komercinis (-iai) pavadinimas (-ai) (jeigu yra):…
         3.   Tipo identifikavimo priemonė, jeigu transporto priemonė ja paženklinta (3):…
         3.1.   Minėto žymens vieta:…
         4.   Transporto priemonės kategorija (4):…
         5.   Gamintojo pavadinimas ir adresas:…
         6.   Surinkimo gamyklos (-ų) pavadinimas (-ai) ir adresas (-ai):…
         7.   Gamintojo atstovo, jei jis yra, pavadinimas ir adresas:…
         II SKIRSNIS
         1.   Papildoma informacija: žr. papildymą.
         2.   Už patvirtinimo bandymus atsakinga techninė tarnyba:…
         3.   Bandymų ataskaitos data:…
         4.   Bandymų ataskaitos numeris:…
         5.   Pastabos (jeigu jų yra): žr. papildymą
         6.   Vieta:…
         7.   Data:…
         8.   Parašas:…
         9.   Informacinis paketas (jeigu taikoma) …
         
            Pranešimo formos papildymas Nr. … dėl transporto priemonės patvirtinimo, atsižvelgiant į jos padangų montavimą
         
         1.   Papildoma informacija
         1.1.   Glaustas transporto priemonės tipo konstrukcijos, matmenų, kontūrų ir sudedamųjų dalių aprašas:…
         1.2.   Padangų/ratų derinys (-iai) (įskaitant padangų dydį, ratlankio dydį ir rato iškyšas):…
         1.3.   Mažiausio greičio kategorijos simbolis, atitinkantis (kiekvieno varianto) didžiausią projektinį transporto priemonės greitį (jeigu tai yra raidėmis ZR prieš ratlankio skersmens kodą paženklintos padangos, skirtos montuoti transporto priemonėse, kurių didžiausias projektinis greitis viršija 300 km/h, turi būti pateikiami lygiaverčiai duomenys):…
         1.4.   Mažiausias apkrovos indeksas, atitinkantis (kiekvieno varianto) kiekvienai ašiai tenkančią didžiausią techniškai leidžiamą masę (jeigu taikoma, suderintas pagal šios taisyklės 5.2.2.2 punktą):…
         1.5.   Padangų/ratų derinys (-iai) (įskaitant padangų dydį, ratlankio dydį ir rato iškyšas), naudojami su sukibimo su sniegu įtaisu (-ais):…
         2.   M1 kategorijos transporto priemonė tinka/netinka (2) kroviniams vilkti, o galinių padangų apkrovos norma viršijama … %.
         3.   Transporto priemonė yra/nėra  (2) patvirtinta pagal Taisyklę Nr. 64, atsižvelgiant į 1/2/3/4/5 tipo (2) laikino naudojimo atsarginį rinkinį.
         4.   Transporto priemonė yra/nėra (2) patvirtinta pagal Taisyklę Nr. 64, atsižvelgiant į padangų oro slėgio stebėsenos sistemą (TPMS).
         4.1.   Glaustas padangų oro slėgio stebėsenos sistemos (TPMS) (jeigu ji yra) aprašas:…
         
            (1)  Tipą patvirtinusios/patvirtintą tipą išplėtusios/tipo nepatvirtinusios/tipo patvirtinimą panaikinusios (žr. patvirtinimo nuostatas šioje taisyklėje) šalies skiriamasis numeris.
         
            (2)  Išbraukti, kas netaikoma.
         
            (3)  Jeigu tipo identifikavimo priemonėse yra ženklų, nesusijusių su šiame informaciniame dokumente nurodytu transporto priemonės, sudedamosios dalies ar atskiro techninio agregato tipu, dokumentuose jie žymimi simboliu „?“ (pvz., ABC??123??).
         
            (4)  4 Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, para. 2.
      
   
   
      
         3 PRIEDAS
         PATVIRTINIMO ŽENKLŲ IŠDĖSTYMAS
         (žr. šios taisyklės 4.4–4.4.2 punktus)
         
            
         a ≥ 8 mm
         Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas, atsižvelgiant į padangų montavimą, buvo patvirtintas Belgijoje (E 6) pagal Taisyklę Nr. 142. Pirmieji du patvirtinimo numerio skaitmenys rodo, kad patvirtinimas buvo suteiktas pagal Taisyklės Nr. 142 pradinės redakcijos reikalavimus.